google/wiki40b huggingface dataset:
Penne (cestovina)

Pôvod

Penne sú jedny z mála cestovín, u ktorých je známy presný dátum vzniku: V roku 1865 cestovinár zo San Martino d'Albaro (Janov), ktorý sa volal Giovanni Battista Capurro, požiadal o patent na diagonálny rezací stroj. Nový vynález narezával čerstvé cestoviny do tvaru pera bez ich rozdrvenia, a to v premenlivej veľkosti medzi 3 a 5 cm mezze penne (polovičné perá) alebo penne (perá).

Opis a druhy

V Taliansku sa penne vyrábajú v dvoch variantoch – „penne lisce“ (hladké) a „penne rigate“ (drážkované). Pennoni („periská“) sú širšia verzia penne. Je možné sa stretnúť aj s o niečo väčšou verziou s názvom mostaccioli (čo v niektorých talianskych nárečiach znamená „fúzočky“), ktorá môže mať takisto hladkú alebo drážkovanú textúru.
Penne sa tradične varia al dente a ich tvar ich robí obzvlášť vhodnými na omáčky, ako napríklad pesto, marinara alebo arrabbiata. Posledne menovaná bol viackrát oslavovaná v talianskych filmoch, najmä vo filme Marca Ferrariho s názvom La Grande Bouffe a filme Frederica Felliniho s názvom Roma.
Nathaniel Buzolic

Životopis

Jeho rodina je pôvodom z Chorvátska. V roku 2004 absolvoval Screenwise Acting School for Film and Television.
Hosťoval v programe Disney Channel's afternoon kids show a Studio Disney (2005). Objavil sa tiež v All Saints (2003), Domov v zálive (2002) a v Policajti z prístavu (2001). Jeho prvá hlavná úloha bola vo filme Offing David (2008). Predtým mal menšie úlohy v My Greatest Day Ever (2007) a Nebezpečná štvanica (2007).
V roku 2011 bol potvrdený pre rolu Kola Mikealsona v seriáli Upírske denníky, neskôr hral aj v spin-off seriáli The Originals.
Nathaniel sa objavil aj v populárnom seriáli stanice ABC Family, Pretty Little Liars (Roztomilé mrchy), kde si zahral chlapíka menom Dean v epizódach Cover For Me (4.22) a Unbridled (4.23).
V roku 2014 bol potvrdený do nového projektu CW, Supernatural: Tribes, ktorý je spin-off pre seriál Supernatural. Nathaniel si v seriáli zahrá postavu Davida Haydena.
Saint-Génard

Poloha

Obec má rozlohu 11,07 km². Najvyšší bod je položený 138 m n. m. a najnižší bod 84 m n. m.

Obyvateľstvo

Počet obyvateľov obce je 350 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Politika v Novej Dubnici

Tento článok zahŕňa prehľad udalostí v komunálnej politike mesta Nová Dubnica.
Hawleyit

Vlastnosti

Hawleyit vzácny žlto sfarbený, nepriehľadný minerál so žltým vrypom. Vzhľadom je podobný greenockitu. Vytvára nálety, náteky, jemnokryštalické povlaky na sfalerite, príp. siderite, prípadne vypĺňa dutiny v horninách rudných žíl.

Vznik

Je to sekundárny minerál, kryštalizuje z meteorických vodných roztokov vypĺňajúcich dutiny v rudných mineráloch. Vyskytuje sa spolu so sideritom, sfaleritom, greenockitom.

Lokality

Vyskytuje sa na lokalitách v Kanade (Yukon, Ontário), USA (Nové Mexiko, Kalifornia, Indiana), Česku, Španielsku, Grécku, Írsku, Anglicku, Novom Zélande, Rusku (Sibír), Čile a v Indii.
La Riche

Poloha

Obec má rozlohu 8,17 km². Najvyšší bod je položený 51 m n. m. a najnižší bod 43 m n. m.

Obyvateľstvo

Počet obyvateľov obce je 10 089 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karbonyly

Karbonyly sú organické zlúčeniny, ktoré obsahujú karbonylovú skupinu C=O. Komplexné zlúčeniny karbonylovej skupiny s kovom sa nazývajú aj ligandom.
Les Champs-Géraux

Poloha

Obec má rozlohu 19,09 km². Najvyšší bod je položený 97 m n. m. a najnižší bod 7 m n. m.

Obyvateľstvo

Počet obyvateľov obce je 1 025 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Profesor (pracovné označenie)

Profesor je pracovné označenie stredoškolského učiteľa. Ide však o pomenovanie a nie titul (prof.), preto ho nemožno používať pred menom alebo ostatnými akademickými titulmi. Označenie profesor sa používa v rámci zdvorilosti.
Označovanie učiteľov na vyššom stupni vzdelávania podstatným menom profesor má na Slovensku stáročnú tradíciu. Napr. ukážka z 18. storočia Martin Morgenbesser, slobodny nationalskeg sskolj profesor. Aj zákonné úpravy z rokov 1919, 1926 a nariadenie vlády z roku 1934 im tento titul priznávalo.
Stredný Liptov

Stredný Liptov je jeden z troch subregiónov Liptova. Zaberá časť Liptova, tvorí západnú časť okresu Liptovský Mikuláš. Západne od obcí Liptovská Anna, Bukovina, Bobrovník, Vlachy a Partizánska Ľupča začína subregión dolný Liptov (územne totožný s okresom Ružomberok), kým východne od obcí Konská, Jakubovany, Beňadiková a Závažná Poruba sa rozprestiera subregión horný Liptov. V rokoch 1949-1960 bol stredný Liptov územne totožný s okresom Liptovský Mikuláš (bez okresu Ružomberok a vtedajšieho okresu Liptovský Hrádok). Celková rozloha: 719,85 km², počet obyvateľov (r. 2009): 50 277.
Prirodzeným centrom stredného Liptova je mesto Liptovský Mikuláš tvorené 16 mestskými časťami, ktoré obklopuje 38 vidieckych obcí. Územne najväčšou obcou je Partizánska Ľupča (109,82 km²), najmenšou Trstené (3,95 km²). Najľudnatejšou vidieckou obcou je Bobrovec (1 790 obyvateľov), najmenej zaľudnenou Liptovské Beharovce (54 obyvateľov).
Auge (Ardennes)

Poloha

Obec má rozlohu 4,5 km². Najvyšší bod je položený 262 m n. m. a najnižší bod 199 m n. m.

Obyvateľstvo

Počet obyvateľov obce je 54 obyvateľov (2009).
Graf vývoja obyvateľstva:
Zdroje: INSEE
2010: Druhá vesmírna odysea

Zápletka

Pokračovanie filmu 2001: Vesmírna odysea. Posádka Američanov a Rusov na ruskej lodi sa vydáva zistiť k čiernemu monolitu pri Jupiteri, čo sa stalo s posádkou Discovery. Členom posádky je aj výrobca počítača HAL 9000, ktorý má zistiť, či HAL zlyhal, a prečo. Na pozadí je motív silnejúceho napätia studenej vojny, ktorý sa prehĺbi do otvoreného konfliktu. Posolstvom filmu je zachovanie mieru.
Národný dom (Banská Bystrica)

Národný dom je dom v Banskej Bystrici na Národnej ulici 11. Bol postavený v rokoch 1927-28, autorom budovy je Emil Belluš a projekt bol vyhotovený v rokoch 1926-27. Sídli v ňom Štátna opera, stála divadelná a operná scéna mesta a regiónu.

Architektúra

V projekte Národného domu v Banskej Bystrici je jasne sledovaný racionalistický-funkcionalistický zámer. Prejavuje sa v riešení divadla s príslušenstvom v jednej hmotovej aj výtvarnej kompozícii a k nemu priradených hotelových častiach s verejnou službou kaviarne a reštaurácie. Je pochopiteľne, že tieto komplikované dispozičné, konštrukčné, ale aj urbanistické problémy vyústili do pomerne zložitého hmotného konceptu, ktorý sa ako mladý projektant usiloval vylepšiť striedmo použitým dekorom. Ale zostáva stále platný správny názor na základné členenie prevádzok i výtvarný dôraz na hlavný článok ako aj uvážlivé používanie kvalitných materiálov. Z rozsiahlych spoločenských priestorov sa v pôvodnej realizácii zachovala len divadelná sála, ostatné boli v päťdesiatych rokoch, na škodu veci, preadaptované.

O stavbe Národného domu Belluš píše

„Bola to na svoju dobu (1924) pre mňa úloha veľká, zložitá, ale aj znamenitá škola života. Všetky úkony architekta som vykonal bez pomoci sám, od náčrtku stavebných plánov, všetkých detailov, podrobných rozpisov až po superkolaudáci mnohých úsekových dodávok. Tak začínal spoločenskú prax, poznával vzťah medzi nakresleným a vybudovaným, proces technickej realizácie a je obzvlášť dôležité, že mal možnosť poznávať aj praktickú prevádzku navrhnutej a realizovanej budovy.
Précigné

Poloha

Obec má rozlohu 57,85 km². Najvyšší bod je položený 60 m n. m. a najnižší bod 20 m n. m.

Obyvateľstvo

Počet obyvateľov obce je 3 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abruka

Geografia

Abruka sa nachádza necelých 5 km od južného pobežia ostrova Saaremaa, najväčšieho v Západoestónskom súostrový. Je obklopený niekoľkými ďalšími ostrovmi a ostrovčekmi, z nich najväčšie sú Vahase na západe, Kasselaid na východe a Linnusitamaa na juhu.

Osídlenie

Prvé záznamy o osídlení ostrova pochádzajú zo stredoveku, keď tu biskup z Kuressaare založil farmu. Stále osídlenie začalo v 18. storočí. Maximálna dosiahnutá veľkosť populácie v celej histórii ostrova bola 150 ľudí. V súčasnosti má ostrov približne 30 obyvateľov. Ostrov je dostupný pravidelnou poštovnou lodnou linkou z kuressaarského prístavu Roomassaare.
Kyselina močová

Kyselina močová alebo 2,6,8-trioxypurín, sumárny vzorec C₅H₄N₄O₃, je bezfarebná kryštalická látka s teplotou topenia 400 °C, pri ktorej sa však rozkladá. Je veľmi málo rozpustná vo vode a iných rozpúšťadlách. Zatiaľ čo u plazov a vtákov je bežným produktom detoxikácie amoniaku, u cicavcov sa môže vylučovať v dôsledku chorobného metabolizmu, za čo môžu napr. močové a obličkové kamene alebo dna. Patrí medzi najdôležitejšie finálne produkty dusíkového metabolizmu. Bežne sa vyskytuje v moči. Jej soli sa nazývajú uráty.
Tipli

Tipli s.r.o. je česká spoločnosť prevádzkujúca internetový cashback portál so sídlom v Prahe.

O projekte

Zakladateľom spoločnosti Tipli s.r.o. je investičná spoločnosť Wasa Group, ktorá vlastní 70% podiel spoločnosti. Druhým zakladateľom je s 30% podielom internetový podnikateľ Michal Hardyn.
Spoločnosť začala ako prvé pôsobiť na českom trhu na internetovej adrese Tipli.cz od okóbra 2016. Nahradila cashbackový portál Erabat, ktorý na českom trhu pôsobil od roku 2012.

Zahraničná expanzia

Následná expanzia cashback portálu viedla na Slovensko, kde pôsobí od decembra 2016 na adrese Tipli.sk. Od júna roku 2017 začal portál Tipli pôsobiť aj na poľskom trhu.

Akvizícia

V roku 2017 prebehla akvizícia portálu Moře financí, ktorý svojim užívateľom zaisťoval online správu osobných financií. O rok neskôr portál Tipli kúpil server PestryJedalnicek.sk, ktorý ponúka zostavenie jedálničku a recepty na mieru. Server PestryJedalnicek.sk mal v dobe predaje vo svojej databáze okolo 1 milióna registrovaných užívateľov.

Služby

Fungovanie internetovej stránky je podobne ako u iných cashback portálov na základe spolupráce s e-shopmi vo forme provizného affiliate marketingu. Portál dostane od e-shopu odmenu za zákazníkov nákup a cashbacková služba sa následne s kupujúcim rozdelí o zárobok s kupujúcim. Výhodou cashback riešenia portálu je, že dokáže stimulovať návštevnosť e-shopu a aktívne ho propagovať.
Obchodný model je možné prirovnať k alternatíve za vernostný program. E-shop prostredníctvom spolupráce s cashback portálom získa riešenie pre odmeňovanie svojich zákazníkov.
Projekt spolupracuje na ponuke cashbacku s vyše 450 obchodmi. Medzi obchody ponúkajúce cashback na Tipli patrí napríklad ZOOT, Vivantis, Bonprix, eObuv, Astratex a Hej.sk.
Mlýnský potok a Uhlířky

Ochrana

Predmetom ochrany je meandrující tok Losenického potoka, nálezisko vlhkomilnej flóry a fauny.
Hagåtña

Hagåtña (bývalá Agana, po španielsky Agaña) je hlavné mesto amerického ostrova Guam ležiace na jeho západnom pobreží.
Mesto založili v roku 1668 Španieli pod názvom Agana ako prvé mesto v Tichom oceáne založené Európanmi.
V roku 1998 bolo rozhodnuté o zmene názvu na dnešné Hagåtña, čo v jazyku chamorro znamená jeho alebo jej krv (Hågat - krv).
Mesto leží pri ústí rieky Agana na západnom pobreží ostrova. Na sever od mesta sú piesočné pláže Aganského zálivu, na východe sú mokrade a na juhu je útes a dedina Agana Heights. V blízkosti sa nachádza medzinárodné letisko.
Corbel (Savoie)

Poloha

Obec má rozlohu 10,31 km². Najvyšší bod je položený 1 617 m n. m. a najnižší bod 480 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fonsorbes

Poloha

Obec má rozlohu 19,03 km². Najvyšší bod je položený 213 m n. m. a najnižší bod 169 m n. m.

Obyvateľstvo

Počet obyvateľov obce je 11 037 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biarrotte

Poloha

Obec má rozlohu 4,9 km². Najvyšší bod je položený 55 m n. m. a najnižší bod 8 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rochefort-Montagne (obec)

Poloha

Obec má rozlohu 17,45 km². Najvyšší bod je položený 1 280 m n. m. a najnižší bod 771 m n. m.

Obyvateľstvo

Počet obyvateľov obce je 909 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Biskup

Biskup (z gr. επισκοπος, episkopos - dozorca) je vysvätený člen kresťanského kléru, ktorý má autoritu nad určitým spoločenstvom veriacich. Má plnosť kňazskej moci, biskupské svätenie je najvyšším stupňom sviatosti kňazstva.
Aj keď mnohé protestantské cirkvi odmietli úlohu biskupa, väčšina kresťanských cirkví vysväcuje biskupov ako predstavených spoločenstva. Biskup je autoritou v rímskokatolíckej cirkvi, evanjelickej cirkvi, vo východných katolíckych cirkvách, v pravoslávnych cirkvách, v orientálnych ortodoxných cirkvách, v Anglikánskej cirkvi a v nezávislých katolíckych cirkvách.
Tradičnou úlohou biskupa je byť pastierom spoločenstva nazývaného diecéza alebo eparchia (biskupstvo, biskupská stolica).

Biskup gréckokatolíckej cirkvi

V patriarchálnych cirkvách a vrchných (vyšších) arcibiskupstvách biskupa volí synoda biskupov cirkvi sui iuris. V metropolitných cirkvách (napr. v Gréckokatolíckej cirkvi na Slovensku) menuje biskupa rímsky apoštolský stolec výberom z troch kandidátov navrhnutých radou hierarchov.
Znakom biskupskej moci je berla, mitra (s krížom na vrchu), panagia a omofor, ktoré si biskup oblieka pri slávení svätej božskej liturgie. Ďalším znakom biskupskej hodnosti je mantia (v závislosti od stupňa úradu môže mať rôzne farby).
Mimobohoslužobné oblečenie biskupa: riasa (rason), kamilavka so závojom (tzv. klobuk), panagia a palica (odlišná od biskupskej berly).
Bohoslužby slávené biskupom, najmä svätá božská liturgia, sa v značnej miere líšia od bohoslužieb slávených iba kňazom - biskup sa napríklad pri liturgii oblieka v chrámovej lodi za účasti veriacich, do malého vchodu ostáva sedieť na tróne uprostred ľudu a pod.
Biskupa svätia traja biskupi, hlavným svätiteľom má byť spravidla bezprostredný nadriadený (teda eparchiálneho biskupa svätí jeho metropolita, metropolitu patriarcha alebo vrchný arcibiskup).
Earthian

Príbeh

Existuje planéta zvaná Eden a na nej žijú anjeli. Teraz prichádzajú na Zem aby rozhodli, či má byť ľudstvo za svoje skutky zničené alebo nie. Dvaja z týchto anjelov sú Čihaja a Kagucuja. Čihaja má ľudí rád a preto sa im snaží pomáhať. No v anime pomáha skôr biohumanoidom, padlému anjelovi a Messiahovi, ktorý má za úlohu zničiť svet. Messiah sa však zaľúbi do Čihaju, a tak sa rozhodne, že neublíži ničomu, čo má Čihaja rád. Kagucuja tiež miluje Čihaju, a tak ho chráni, aj keď s jeho rozhodnutiami nesúhlasí. Čihaja je však nešťastný, pretože ako jediný z anjelov má čierne krídla. Snaží sa prísť na to prečo je to tak, ale nedarí sa mu to.

Hudba

Ukončujúca skladba: 3. "True Romance" od Maki Ičihara 4. "The Destinies" od Maki Ičihara
Aumur

Poloha

Obec má rozlohu 9,22 km². Najvyšší bod je položený 191 m n. m. a najnižší bod 181 m n. m.

Obyvateľstvo

Počet obyvateľov obce je 367 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vigor

Poloha

Obec má rozlohu 6,58 km². Najvyšší bod je položený 144 m n. m. a najnižší bod 27 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kirchheim

Poloha

Obec má rozlohu 2,3 km². Najvyšší bod je položený 237 m n. m. a najnižší bod 175 m n. m.

Obyvateľstvo

Počet obyvateľov obce je 611 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaunissaare

Poloha

Kaunissaare leží asi 5 km od mesta Kehra a 35 km od hlavného mesta Tallinn. Kaunissaare susedí s dedinami Pikva (2,7 km), Lehtmetsa (2,7 km), Arava (3,5 km), Ojaküla (4,4 km), Rooküla (4,6 km), Känkari (4,7 km).
Nitrometán

Motorové palivo

Nitrometán je používaný ako palivo do niektorých pretekárskych špeciálov, a to predovšetkým pre najvyššiu triedu dragsterov. Nitrometán je spaľovaný reakciou:
4CH₃NO₂ + 3O₂ → 4CO₂ + 6H₂O + 2N₂
za uvoľnenia 11,3 MJ/kg. K reakcii je potrebných 1,7 kg vzduchu na 1 kg nitrometánu.
V porovnaní s benzínom, ktorý horí v zmesi 14,6 kg vzduchu/1 kg benzínu za uvoľnenia 42 – 44 MJ možno pri dokonalom spaľovaní rovnakého objemu palivovej zmesi nitrometánu získať 2,3x viac energie.
Nitrometán sa môže pri uvoľnení menšieho tepla rozkladať bez prístupu kyslíka reakciou:
4CH₃NO₂ → 4CO + 4H₂O + 2H₂ + 2N₂
Nitrometán má laminárnu rýchlosť horenia približne 0,5 m/s (o niečo viac než benzín), čo umožňuje používať ho ako palivo. Jeho merné skupenské teplo vyparovania je 0,56 MJ/kg. To má spolu s množstvom privádzaného tepla výrazný vplyv na chladenie motora. Pri triede dragsterov Top Fuell sa preto hlavy motorov nechladia, využíva sa iba chladenie palivom a pohltenie tepla vyvinutého počas niekoľko sekundovej jazdy do masívneho hliníkového bloku motora.
Nitrometán sa používa vo veľmi bohatej zmesi so vzduchom. Je to čiastočne preto, že je schopný dodávať energiu i pri nedostatku kyslíka a taktiež preto, aby nedošlo k predzápalu a klepaniu motora. Bohatá zmes týmto problémom zabráni. Výsledkom nedokonalého spaľovania je však vývin oxidu uhoľnatého a vodíka, ktoré sa vznietia po opustení výfuku.
Ďalšie zvýšenie výkonu možno dosiahnuť pridaním hydrazínu. Vzniknutá palivová zmes je však značne nestabilná a jej použitie predstavuje značné riziko.
Nitrometán sa používa taktiež v zmesiach s metanolom. Pre modelárske motory sa používa metanol s 0 – 65 % nitrometánu a 10 % oleja. Metanol sa používa predovšetkým preto, že samotný nitrometán je veľmi drahý.
Nitrometán bol používaný aj ako raketové palivo.
Bouxières-sous-Froidmont

Poloha

Obec má rozlohu 7,71 km². Najvyšší bod je položený 394 m n. m. a najnižší bod 179 m n. m.

Obyvateľstvo

Počet obyvateľov obce je 290 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Échenay

Poloha

Obec má rozlohu 9,44 km². Najvyšší bod je položený 372 m n. m. a najnižší bod 298 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Richter

Životopis

Po absolvovaní učňovky (stredná odborná škola bez maturity) od r. 1973 pracoval ako technickohospodársky pracovník v podniku CALEX Zlaté Moravce až do roku 1987. V Calexe bol aktívnym členom a predsedom Socialistického zväzu mládeže v a zároveň od r. 1975 aj kandidátom Komunistickej strany Slovenska. Popri práci vyštudoval Večernú univerzitu marxizmu-leninizmu (VUML), vďaka čomu mohol pracovať ako pracovník Okresného výboru KSS (OV KSS) v Nitre.
V 90. rokoch pracoval ako technickohospodársky pracovník a neskôr živnostník a manažér. V roku 1998 sa stal ústredným tajomníkom SDĽ. V rokoch 1999 až 2007 absolvoval bakalárske a magisterské štúdium na Univerzite Mateja Bela v Banskej Bystrici a napokon získal titul doktor práv (JUDr.). Ohľadom získania jeho bakalárskeho titulu však panujú nejasnosti. Pred novinármi si napr. nepamätal ani názov práce. V roku 2005 sa stal politickým tajomníkom strany Smer-SD. Od 2006 bol poslancom NR SR za stranu Smer-SD.

Minister práce, sociálnych vecí a rodiny

Od roku 2012 je ministrom práce, sociálnych vecí a rodiny Slovenskej republiky.
11. júna 2013 okolo poludnia bol zranený pri dopravnej nehode služobného vozidla na ceste R1 pri obci Pata. Automobil dostal počas silného dažďa šmyk a vyletel z cesty. Ján Richter nebol pri nehode pripútaný a utrpel zranenia chrbtice (druhého driekového stavca) a zlomeninu rebier, z ktorých sa zotavoval niekoľko týždňov.
7. septembra 2017 sa uskutočnilo druhé odvolávanie ministra Richtera. Pred rokovaním premiér Fico povedal, že ak SNS zahlasuje proti Richterovi padne vláda. V hlasovaní nakoniec Richter získal 65 hlasov, 61 poslancov hlasovalo proti a 14 sa zdržali. Svoju funkciu si teda urdžal. V apríli 2017, za jeho odchod bolo 57 poslancov, 68 bolo proti, dvaja nehlasovali. Dôvodom odvolávaní bola kauza galantského resocializačného zariadenia Čistý deň, pri ktorej vyšetrovaní mal Richter ako minister zlyhať.
Mlyn (hra)

Pravidlá

V súčasnosti najrozšírenejšom a najznámejšom variante obsahuje hracia doska 24 priesečníkov, po ktorých sa pohybujú hracie kamene. Každý hráč má k dispozícii 9 hracích kameňov svojej farby (obvykle biele a čierne).

Rozmiestnenie kameňov

Hra začína na prázdnej hracej doske. Na začiatku hry obaja hráči striedavo umiestňujú svoje kamene na hraciu dosku. V prípade ak sa niektorému z hráčov podarí umiestniť tri kamene svojej farby vedľa seba, vznikne tzv. "mlyn", a môže odobrať z hracej dosky jeden zo súperových kameňov. S odobratými kameňmi sa už nesmie hrať. Po rozmiestnení všetkých kameňov na hraciu dosku, môžu hráči nimi posúvať.

Presúvanie kameňov

Hráči striedavo vykonávajú jednotlivé ťahy hry. V každom ťahu môže hráč presunúť jeden hrací kameň svojej farby po čiare na vedľajšiu voľnú pozíciu. Rovnako ako pri rozmiestňovaní kameňov na začiatku hry, hráč ktorému sa podarí vytvoriť mlyn, môže odobrať jeden zo súperových kameňov z hracej dosky. Hráč musí prednostne odoberať zo súperových kameňov tie, ktoré niesu súčasťou mlynu.

Skákanie kameňov

V bežnej variante hry platí pravidlo, že hráč, ktorý má už len tri hracie kamene môže preskakovať ostatné kamene na najbližšie voľné miesto.
6311 Porubčan

(6311) Porubčan je planétka, ktorú fotograficky objavil Henry E. Holt v noci 14./15. septembra 1990 na observatóriu Mt. Palomar v Kalifornii. Je pomenovaná po slovenskom astronómovi Vladimírovi Porubčanovi.

Objav a pomenovanie

Planétka sa v čase objavu nachádzala v južnej časti súhvezdia Ryby (Pisces), asi 4,1° juhovýchodne od hviezdy  Psc (+4,0 mag), mala zdanlivú fotografickú jasnosť +16,5 mag a bola 66. planétkou objavenou v prvej polovici septembra 1990. Svedčí o tom aj jej predbežné označenie 1990 RQ₂, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 2 nociach a celkovo bolo zmeraných 5 pozícií, neskôr zaslaných do MPC. Naposledy bola planétka pozorovaná v noci 18./19. septembra 1990. Neskôr boli nájdené aj predobjavové pozorovania z Mt. Palomaru z rokov 1950 (21. marca, 2 pozície) a 1954 (2. apríla, 1 pozícia). Očíslovanie planétky bolo zverejnené v cirkulári MPC č. 25050 vydanom dňa 15. apríla 1995.
Planétka je pomenovaná po pracovníkovi Astronomického ústavu SAV v Bratislave, Vladimírovi Porubčanovi (nar. 1940), ktorý sa zaoberá pozorovaním a štúdiom meteorických rojov. Známe sú jeho spoločné práce s Jánom Štohlom o komplexe meteorických rojov Tauríd. Meno planétky sa stalo oficiálnym po zverejnení v cirkulári MPC č. 27462 vydanom dňa 1. júla 1996 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 343 mil. km po stredne excentrickej dráhe s dobou obehu 3,46 roku (1265 dní). K Zemi sa približuje na minimálnu vzdialenosť 118 mil. kilometrov a jej veľkosť je odhadovaná na 7,5 km.
Leguán nosorohý

Názov

Jeho názov „nosorohý“ je odvodený od výrastkov na nose, ktorými pripomína nosorožca.

Opis

Leguány nosorohé dorastajú do dĺžky 60 – 136 cm a vážia 4,56 – 9 kg. Sfarbenie tela majú oceľovo šedé až tmavo zelené a dokonca aj hnedé. Majú veľké telo, hrubú hlavu, silné končatiny a vertikálne sploštený chvost. Pre tieto leguány sú charakteristický kostnaté výrastky na nose, ktoré sa podobajú na rohy. Pravdepodobne majú ochrannú funkciu proti ostrým skalám alebo pri boji samcov. Samce majú na hlave tukový vankúš, ktorý sa podobá na prilbu a veľký lalok. Samce sú ako u väčšiny leguánov väčšie ako samice a majú viac vyznačené chrbtové hrebene a rohy. Okrem veľkých stehenných pórov, ktoré sa používajú na uvoľnenie feromónov. Samca a samicu pohlavne odlišuje veľkosť stehenných pórov, keďže samice ich majú menšie ako samce.

Výskyt

Vyskytujú sa na celom ostrove Haiti. Nájsť ho možno aj pri slanom jazere Étang Saumâtre. Žijú v skalných úkrytoch s malou vegetáciou.

Správanie

Sú väčšinou bylinožravé a živia sa listami, kvetmi, plodmi, ovocím, ale nepohrdnú ani malými jaštericami, hadmi, či hmyzom. Samce si v období párenia silno a agresívne bránia svoje teritórium. Párenie začína v máji až júni (prvé obdobie dažďov za rok) a trvá po dobu dvoch až troch týždňov. Samice kladú 2 – 34 vajíčok počas 40 dní. Samice hniezda strážia niekoľko dní po znáške a inkubácia trvá 85 dní.

Ochrana

Populácia leguána nosorohého sa stáva viac ohrozenou, kvôli ťažbe a ľudskej činnosti. Leguán nosorohý je pod ochranou CITES.